This Boy

«This Boy» er en sang av The Beatles som ble skrevet av Lennon/McCartney. Sangen ble først utgitt 29. november 1963 som B-side til gruppens femte britiske single I Want to Hold Your Hand. I USA ble den først utgitt 20. januar 1964 på albumet Meet The Beatles!.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200/201

 Bakgrunn 

John Lennon og Paul McCartney skrev sangen på et hotellrom som en følge av idéen med å lage en sang som var spesielt egnet for flerstemt sang; i dette tilfelle tre-stemt. De hadde praksisert det før med Phil Spector komposisjonen To Know Her Is to Love Her, men ellers var det slik at et medlem var solist, med de to andre som bidro med bakgrunnkor, eventuelt at to medlemmer sang tostemt. Mellomverset som Lennon var solist på, var inspirert av Smokey Robinson.Turner, Steve (2009) The Stories Behind the Songs 1962 – 1966, Carlton Books Limited ISBN 978-1-847-32267-8 s. 63Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 155 Lennon sa i 1980 at det ikke var noe spesielt med teksten; kun lyd og harmoni.Sheff, David (1981). The Playboy Interviews with John Lennon & Yoko Ono ISBN 0-425-05989-8

 Innspilling 

The Beatles spilte inn «This Boy» i Abbey Road Studios og var siste sang på agendaen 17. oktober 1963. Denne dagen var også første gang gruppen benyttet firesporsteip, noe som ga bedre lyd. De spilte inn 15 tagninger, hvor de spilte og sang på direkten. Etterpå la Lennon, McCartney og George Harrison på sine stemmer enda en gang. Noe annet som ble overdubbet var Harrisons gitarriff helt på slutten. Til å begynne med var det en gitarsolo på mellomverset, men det ble bestemt at Lennon skulle synge det partiet i stedet.Lewisohn, Mark (1988). The Beatles Recording Sessions. s. 36

CD-singlen Free as a Bird kom ut desember 1995, og inneholder blant annet tagning 12 og 13 av «This Boy».Free As a Bird – informasjon fra coveret til CD-singel. Tagning 12 stoppet i andre vers siden McCartney sang for høyt i forhold til de andre. Tagning 13 ble riktignok en komplett gjennomkjøring, men med en del feil og dermed ble det til at de fleipet en del på slutten. Eksempelvis sang de «thas boy» i stedet.

 Personell 

John Lennon: akustisk gitar, vokal
Paul McCartney: bass, harmonivokal
George Harrison: elektrisk gitar, harmonivokal
Ringo Starr: trommer

«This Boy» ble fremført på TV showet The Morecambe and the Wise Show 2. desember 1963. Opptaket ble utgitt på Anthology 1 i 1995.Anthology 1 – informasjon i heftet (s. 30/31) som fulgte med utgivelsen

 «This Boy» versjoner fremført i BBC Radio 
 Programtittel:  Innspillingsdato:  Kringkastet: Saturday Club  17. desember 1963  21. desember 1963 From Us To You  28. februar 1964  30. mars 1964

Begge disse versjonene har ikke blitt offentlig utgitt, men har havnet på bootlegs.Lewisohn, Mark (1992). The Complete Beatles Chronicle: The Definitive Day-By-Day Guide To The Beatles' Entire Career. London: Pyramid Books. ISBN 1-855-10021-5 s. 357Wiener, Allen J. (1992). The Beatles: The Ultimate Recording Guide. New York Facts on File, Inc. ISBN 0-81602-511-0 s. 211/212

 Filmopptak av The Beatles som fremfører «This Boy» 

Late Scene Extra – innspilt 25. november 1963. – kringkastet 20. desember 1963. (de mimer til sangen)Lewisohn, Mark (1992). The Complete Beatles Chronicle. s. 130
Live at the Washington Coliseum, 1964 – 11. februar 1964. – kringkastet 14. februar 1964.)Lewisohn, Mark (1992). The Complete Beatles Chronicle. s. 146
Ed Sullivan Show – 16. februar 1964. – direkte sending.Lewisohn, Mark (1992). The Complete Beatles Chronicle. s. 146/147

Filmklipp fra første og siste av disse tre er med i Anthology-serien.Anthology – DVD

I filmen A Hard Day's Night er det en scene hvor Ringo Starr går gatelangs. Imens blir en instrumental versjon av «This Boy» spilt i bakgrunnen. Instrumentalen ble spilt inn av George Martins Orhcestra med tittelen «Ringo's Theme (This Boy)» og utgitt på den amerikanske utgaven av albumet A Hard Day's Night.Harry, Bill (1992). The Ultimate Beatles Encyclopedia. London: Virgin Books. ISBN 0-86369-681-3 s 554 Starr fortalte i Anthology-serien at han så herjet ut i ansiktet i denne sekvensen, siden han hadde hatt en fuktig natt på byen forut.

 Samlealbum med «This Boy» inkludert 

Rarites – utgitt 2. desember 1978 (kun på den engelske versjonen av Rarities; ikke den amerikanske).
Past Masters, Volume One – 7. mars 1988 (relansert 9. september 2009).

 Annet 

Lennons sønn Sean Lennon har fremført «This Boy» foran et publikum.Sean Lennon fremfører «This Boy».
Den tidligere Wings gitaristen Laurence Juber ga ut en instrumental versjon av «This Boy» i juni 2000 på albumet LJ Plays The Beatles.Informasjon om Jubers coverversjon.

Referanser

 Eksterne lenker 

  Sangteksten 

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1963